Simona Halep va privi turneul de la Roland Garros la televizor pentru că nu a primit wild-card din partea organizatorilor. Fostul lider mondial a primit interzis în urma unui pact care implică SUA și Australia. Ce jucătoare au primit invitație în locul româncei.
După suspendarea pentru dopaj, redusă de TAS de la patru ani la nouă luni, Simona Halep a primit wild-carduri la cinci turnee, dar nu a jucat decât la Miami Open, în martie. După competiția din Florida s-a confruntat cu ceva probleme medicale și a fost nevoită să se retragă de la tuneele de la Oeiras și Madrid.
Simona Halep va lua startul la Trophee Clarins, unde o va întâlni în primul tur pe McCartney Kessler (24 de ani, 123 WTA) și va mai fi prezentă în Maroc pentru Rabat Open. Dar fostul lider mondial va privi la televizor al doilea Grand Slam al anului, Roland Garros, pentru că nu a primit invitație din partea organizatorilor, fiind preferate alte jucătoare cu palmares mai slab decât al Simonei Halep.
Sportiva din Constanța a primit interzis la turneul din capitala Franței, deoarece între Federațiile din Franța, Australia și SUA există un acord reciproc din 2007, pentru un schimb de wild card-uri. Astfel, în locul Simonei Halep, au primit invitații șase jucătoare din Franța, una din SUA, Sachia Vickery, și una de la Antipozi, Ajla Tomljanovic.
Pe lista jucătoarelor din Franța figurează Alize Cornet, Fiona Ferro, Elsa Jacquemot, Kristina Mladenovic, Chloe Paquet și Jessika Ponchet.
Sachia Vickery (29 de ani, 127 WTA) are doar două prezențe pe tabloul principal la Roland Garros, în 2016 și 2018, și de fiecare dată a fost învinsă în primul tur. Americanca nu are niciun turneu WTA câștigat, ci doar trei ITF.
Ajla Tomljanovic (31 de ani, 219 WTA) are opt prezențe la Roland Garros și un singur trofeu câștigat în carieră (WTA 125 la Florianopolis). Are și trei finale disputate: 2019 – Hua Hin, 2018 – Rabat, Seoul și 2015 – Pattaya City. La turneul din Franța, cel mai bun rezultat a fost în 2014, când a ajuns în optimi.
În 2019, a jucat chiar împotriva Simona Halep, în turul unu, iar românca s-a impus în trei seturi, 6-2, 6-3, 6-1.
Simona Halep a câștigat turneul de la Roland Garros la junioare, în 2008, apoi a repetat performanța la senioare, în 2018, când a învins-o în ultimul act pe americanca Sloane Stephens. De asemenea, sportiva a bifat alte două finale. În 2014 a pierdut în fața Mariei Sharapova (4-6, 7-6, 4-6), iar în 2017 a cedat în fața Jelenei Ostapenko.